stanford-oval/wikipedia huggingface dataset:
Samuil Maršak

Samuil Maršak vuonna 1934.
Samuil Maršak vuoden 1987 neuvosto-liittolaisessa postimerkissä.
Samuil Jakovlevitš Maršak (ven. Самуи́л Я́ковлевич Марша́к) ; (1887 Voronež – 1964 Moskova) oli venäläinen, juutalaisperheestä kotoisin oleva runoilija, joka toimi myös kielenkääntäjänä.
Elämäkerta

Hän tutustui nuoruudessaan Maksim Gorkiin ja asui tämän luona Jaltassa 1904–1906. Hän on monipuolisena taiteilijana kirjoittanut myös kirjan "Детки в клетке" ('Lapsoset häkissä') vuonna 1923. Hän on kirjoittanut myös satuja ja laulujen sanoja erityisesti lapsille Detskaja literatura
 -kustantamon kautta ja kääntänyt muun muassa William Shakespearea venäjäksi. Maršak oli kirjailija Mihail Iljinin veli.
Maršak opiskeli Lontoon yliopistossa 1912–1914 ja alkoi sitten kääntää englantilaista runoutta.
Maršak sai teoksistaan runsaasti palkintoja, muun muassa neljä aikoinaan arvostettua Stalinin palkintoa; näistä ensipalkinnon runokokoelmastaan Стихи для детей (Runoja lapsille) vuonna 1951, sekä Leninin kunniamerkkejä.lähde?
Suomennetut teokset

Mister Twister (Мистер Твистер, Mister Tvister), suom. Emil Virtanen, Petroskoi: Kirja 1937 (lastenkirja)
Viiksisuu viiruturkki (Усатый-полосатый, Usatyj-polosatyj), Nikolai Laine, Petroskoi : Karjalan ASNT:n valtion kustannusliike 1956 (lastenkirja)
Luppakorva (Вакса-клякса, Vaksa-klâksa), suom. Nikolai Laine, Moskova: Vieraskielisen kirjallisuuden kustannusliike 1963 (lastenkirja)
Varpusen ateria (Gde obedal vorobei), suom. Ulla-Liisa Heino,  Helsinki: Kansankulttuuri 1976 ISBN 951-615-114-0 (lastenkirja)
Eva Tamminen

| Eva Tamminen |
| --- | --- |
 Eva Tamminen keväällä 2017 esitetyssä jaksossa.
Näyttelijä(t):  Tiia Elg
Kesto:  2014–2019, 2020–2021, 2022–
Ensi- esiintyminen:  Osa 2649: Kristiinan tavara on tiukassa  (3. kesäkuuta 2014)
Henkilötiedot
Ammatti:  sairaalan johdon assistentti
Sukupuoli:  nainen
Kotipaikka:  Helsinki
Asuinpaikka:  Helsinki, Pihlajakatu 23 B5
Suhteet
Puoliso(t):  Jiri Viitamäki (ex-kihlattu) Miki Kajander (ex-miesystävä) Kristian Harju (avopuoliso)
Lapset:  Nella Tamminen  Nadja Tamminen
Lastenlapset:  Toivo Taalasmaa
Infobox OKNimi-testi OK: 
Eva Tamminen (es. Tiia Elg) on kuvitteellinen henkilö saippuasarjassa Salatut elämät, jossa hän on esiintynyt vuodesta 2014 lähtien. Eva poistui sarjasta vuoden 2019 keväällä näytetyistä jaksoista näyttelijän raskauden vuoksi ja teki pikapaluun syksyllä. Eva esiintyi hahmona myös Salattujen elämien spin-off-sarjassa Pihlajasatu vuonna 2019. Hahmo palasi runkosarjaan huhtikuussa 2020, mutta poistui vuoden 2021 alussa näyttelijän raskauden vuoksi. Evan uutisoitiin palaavan jälleen keväällä 2022.
Yleistä > Perhe

Evan vanhemmista tiedetään vain heidän asuvan Oulussa. Eva seurusteli nuoruudessaan Jiri Viitamäen kanssa, mutta jätti tämän katoamalla Amsterdamissa, jossa he silloin asuivat. Suhteesta syntyi Nella, josta Jiri sai tietää vasta vuosia eron jälkeen Evan tuodessa tyttärensä Jirin näytille Pihlajakadulle. Helsingissä Eva asui Pihlajakatu 23:n asunnossa B7. Eva synnytti vuoden 2019 päätösjaksossa tyttövauvan ollessaan Aaron ja Annin vankina, ja antoi tälle nimeksi Nadja.
Yleistä > Työelämä

Eva oli pitkään rahaton ja joutui asumaan autossa tyttärensä kanssa, kun heidän talonsa meni ulosottoon. Eva sai töitä Aki Nikkisen Vinotar-yrityksen viiniesittelijänä ja toimi rahanpuutteessa myös escortina Akin seuralaispalvelussa. Eva irtisanoutui töistään, kun Virtasena esiintynyt Heikki Pohjonen yritti raiskata tämän. Myöhemmin Jiri antoi Moose-kahvilansa Evan hoidettavaksi ostettuaan itse puolet majatalo Amandasta. Eva työskenteli Moosessa mökkivankeuteensa asti, jonka jälkeen hän oli pitkään työttömänä. Sittemmin hän on työskennellyt siivojaana ja sairaalan johdon assistenttina.
Yleistä > Muuta

Eva tunnetaan sarjassa ahkerana viskinjuojana, ja etenkin alkuaikoinaan hänellä ja Lassella oli tapana ottaa viskipaukut yömyssyinä.
Elämä Pihlajakadulla > Raiskausyritys

Eva tarvitsi kipeästi rahaa, jolloin Aki tarjosi hänelle escort-keikkoja. Eva suostui vasten tahtoaan ja alkoi pitämään seuraa miehille. Yksi miehistä oli Heikki, Pihlajakadulla asuvan Sannin isä ja Kristiinan entinen mies. Kun Eva ei suostunut viettämään yötä Heikin kanssa suuresta rahasummasta huolimatta, Heikki lukitsi autonsa ovet. Heikki sai Evan hiljaiseksi ja alkoi ottaa vaatteitaan pois. Eva pääsi pakoon potkaistuaan Heikkiä jalkojen väliin ja seuraavana päivänä Jiri löysi hänet itkuisena ja vaisuna kadulta kävelemästä.
Elämä Pihlajakadulla > Ihastus Monicaan

Kun Evalle selvisi, että Heikki oli raiskannut Monican vuosia sitten, hän rohkaistui kertomaan omasta kokemuksestaan ja pian heistä tuli läheiset ystävät. Eräänä saunailtana naiset huomasivat, että heidän välinsä ovat ystävyyttä lämpimämmät, kun Eva pyyhkäisi ripsen Monican poskelta. Myöhemmin he päätyivät vaihtamaan muutamia suudelmia vuorotellen kummankin aloitteesta. Suhde ei kuitenkaan edennyt sen pidemmälle tai vakavammaksi naisten ollessa epävarmoja siitä, mitä haluavat.
Eva kuitenkin kertoi Mariannalle olevansa kiinnostunut yhdestä henkilöstä kun taas toisaalla Monica paljasti Kallelle, että eräs nainen saa hänet sekaisin. Kalle kuitenkin kertoi Monicalle, että tämä saattaa olla vain vaihe, olihan Kalle aikoinaan lyhyessä parisuhteessa Katariinan kanssa, vaikka onkin homoseksuaali. Tämä sai Monican perääntymään ja hän kertoi myöhemmin Evalle, että heidän kannattaisi pitää etäisyyttä ja miettiä omaa elämäänsä. Niinpä naiset alkoivat välttelemään toisiaan. Monica jopa meni Evaa piiloon pusikkoon, kun näki tämän. Myös Eva teki samoin toisella puolella pusikkoa ja pari törmäsi toisiinsa ja jakoivat kiusallisen hetken. Sen seurauksena he nauraen päättivät lopettaa välttelyn ja pelleilyn.
Naiset sopivat olevansa vain ystäviä. Illan hämärtyessä he joivat yhdessä viiniä ja Monican ojentaessa täyttämäänsä viinilasia heidän kätensä hipaisivat toisiaan, eivätkä he enää pystyneet pitämään näppejään erossa toisistaan. Pari päätyi harrastamaan seksiä Monican makuuhuoneessa. Naiset olivat tapahtuneesta hämmentyneitä, eivätkä oikein tienneet mitä tehdä. Etsiessään Evan paitaa (jonka Eva oli riisunut jo olohuoneessa, jossa he alkoivat suudella) Sergei ja Marianna tulivat kotiin, jolloin Eva joutui piiloutumaan Mariannan huoneeseen. Monica sai harhautettua Sergeitä ja Mariannaa, jolloin Eva pääsi livahtamaan pois Mustavaaroilta. Paidattomana hän törmäsi Iidaan, mutta pääsi kuitenkin turvallisesti kotiin, jossa Jiri häntä odotti. Evan ja Jirin välille sattui muutama väärinkäsitys tapahtuneista asioista ja myöhemmin naiset myös jäivät puhelimitse kiinni petipuuhistaan Jirille ja Sebastianille, kun Jiri soitti Evalle tämän jutellessa petipuuhista Monican kanssa. Eva vahingossa vastasi puheluun ja linjan jäädessä auki Sebastiankin kuuli naisten sänkyynmenosta.
Muutama kuukausi myöhemmin yksinäiset Eva ja Monica päättivät ottaa irtioton arjesta ja matkasivat etelään. Siellä he nauttivat viinistä ja kehuivat toistensa ulkonäköä. Evan aloitteesta pari päätyi jälleen sänkyyn. Loman aikana he päättivät, etteivät määrittele suhdettaan, vaan voivat harrastaa seksiä ilman sen suurempia tunteita.
Elämä Pihlajakadulla > Monican raskaus Jirille

Eva sai tietää, että Jiri ja Monica olivat humalassa päätyneet sänkyyn. Monica myös tuli raskaaksi Jirille. Kun Eva sai tietää, hän katkaisi välinsä Monicaan. Nella kinusi Evalta rahaa, jotta voisi mennä ostamaan jotain tulevalle pikkusisarukselleen. Eva ärsyyntyi tästä ja lähti pyykkituvalle tuulettumaan. Hän kuuli saunasta vauvan itkua, ja meni katsomaan mistä oli kyse. Hän järkyttyi nähdessään lattialla verisen Monican ja pyyhkeeseen käärityn vauvan.
Elämä Pihlajakadulla > Nellan raskaus

Päästyään pois mökiltä Eva sai kuulla Nellalla olevan säätöä Ressu Mattilan kanssa. Eva pelkäsi, että Ressu satuttaa Nellaa ja hän oli aluksi nuorten tapailua vastaan. Myöhemmin Nellan ja Ressun todistettua Evan ja Jirin suudelmaa, Eva päätti hyväksyä Ressun. Vuoden 2020 päätösjaksossa Nella tunnusti Evalle olevansa raskaana. Eva ja Jiri toivoivat, että Nella tekisi abortin, mutta tämän kertoessa pitävänsä lapsen he lupasivat olla tyttärensä tukena.
Elämä Pihlajakadulla > Yhteenpaluu Jirin kanssa

Evan päästyä pois mökiltä Jirin ja Lindan suhde alkoi rakoilla. Eva ja Jiri olivat vähällä päätyä sänkyyn useamman kerran Lindan selän takana. Lopulta Linda ja Eva päätyivät tappelemaan  rappukäytävään, ja tappelun päätteeksi Jiri sai kuulla Lindan pettäneen tätä Kari Taalasmaan kanssa. Linda ja Jiri päätyivät eroon. Eva päätyi lohduttamaan Jiriä, ja pian pari palasi yhteen. Eva, Nella ja Nadja muuttivat yläkertaan Jirin luo. Ei mennyt kauaa, kun Jiri jo kosi Evaa, joka suostui kosintaan. Eva kuitenkin ahdistui Jirin intoillessa Nadjan isyydestä, ja päätti kertoa totuuden ystävälleen Monicalle. Jiri sai kuulla totuuden polttareidensa jälkeen Nellalta, joka oli kuullut totuuden vahingossa Violan kanssa, mutta aikoi siitä huolimatta mennä naimisiin Evan kanssa. Jiri kuitenkin vastasi alttarilla kieltävästi kertoessaan, että tiesi Aaron olevan Nadjan isä. Tämän jälkeen Jiri muutti Viroon poistuen samalla sarjasta.
Elämä Pihlajakadulla > Aaron ampuminen

Erottuaan Jiristä Evasta tuli pelokas ja itkuinen, ja hän pelkäsi Aaron alkavan sotkeentua Nadjan elämään kuullessaan olevansa tämän isä. Eva meni uhkailemaan Aaroa laittomalla aseella, ja käski tämän pysyä kaukana Nadjasta. Hieman myöhemmin tuntematon henkilö ampui Aaroa rintaan majatalo Amandassa. Aaro selvisi ja ampuja heitti aseen mereen sillalta. Ennen ampumista Linda oli kuullut Evan uhkailleen isäänsä ja poliisit saapuivat pidättämään Evan epäiltynä ampumisesta. Lasse ja Jere Sievinen luulivat Evan todella ampuneen Aaroa ja he tietämättään heittivät Evan aseen mereen samalta sillalta, josta oikea ampuja oli heittänyt omansa. Myöhemmin Evan asianajajana toiminut Monica käski kaksikkoa hakemaan aseen pois merestä, jotta Evan syyttömyys voitaisiin varmistaa. Jere sukelsi kuitenkin merenpohjasta oikean ampujan aseen ja Eva joutui pysymään tutkintavankeudessa syyttömänä.
Perhettään suuresti ikävöivä ja Nadjasta huolissaan oleva Eva alkoi suunnittelemaan pakoa poliisiasemalta. Hän kolkkasi poliisi Miki Kajanderin kuulusteluhuoneessa ja onnistui karkaamaan. Eva hankkiutui Mooseen, jossa Nella antoi puhelimensa ja Nadjan hänen haltuunsa, jotta nämä pääsisivät pakenemaan maasta. Eva lähti pakenemaan vuokraamallaan autolla ja Miki sekä Linda lähtivät perään. Syntyi takaa-ajo, jonka päätteeksi paniikkiin joutunut Eva ajoi autolla mereen. Miki joutui sukeltamaan loukkuun jääneen Nadjan autosta, ja Eva pidätettiin uudestaan. Myöhemmin Eva pahoitteli Mikille kolkanneensa tämän ja Evaan ihastunut Miki suuteli tätä.
Myöhemmin Evan pakoauton noston yhteydessä merestä löytyi Evan oikea ase, mutta tämäkään ei vielä vapauttanut häntä, sillä aseen kuviteltiin olevan vain Evan hämäysyritys.
Eva vapautui lopulta, kun hänelle kerrottiin Aaron ampujan olleen todellisuudessa tämän entinen vaimo Päivi Helenius.
Elämä Pihlajakadulla > Nellan adoptiokuviot, ihastuminen Mikiin sekä poistuminen sarjasta

Evan päästyä pois tutkintavankeudesta hänelle selvisi pian, että Nella aikoi antaa syntymättömän lapsensa adoptoitavaksi Elina Taalasmaalle sekä Noel Taalasmaalle. Eva ei kyennyt ymmärtämään tätä ja purki tuntojaan Mikille. He päätyivät melkein suutelemaan useampaan otteeseen.
Nellan synnytettyä vauvan hän pysyi päätöksessään antaa vauva Elinalle ja Noelille, mistä Eva sekä lapsen toinen biologinen isoäiti, Salla, eivät pitäneet. Kaksikko päätti kaapata lapsen, jotta he saisivat Nellan muuttamaan mielensä. Lopulta vauva palautettiin Taalasmaille, jotka käskivät Evan pysyä kaukana pojastaan.
Eva yritti vielä saada lohtua Mikiltä, joka kuitenkin torjui naisen ja päätti keskittyä perheeseensä. Tämän jälkeen Nella, Eva ja Nadja muuttivat yhdessä Hankoon.
Elämä Pihlajakadulla > Paluu Pihlajakadulle, Nellan vankilatuomio ja sekaantuminen Kristianiin

Eva palasi keväällä 2022 Nellan pyydettyä häntä auttamaan ongelmiensa kanssa, ja samaan aikaan myös Linda palasi auttamaan Violaa. Eva ja Linda tappelivat, mutta saatuaan kuulla Violan tappaneen vahingossa häntä ja Miraa ahdistelleen Matti Virtasen, ja Nellan auttaneen ruumiin piilottamisessa, he alkoivat auttaa tyttöjä pakenemaan Suomesta. Eva vietteli Mikin saadakseen tietoja tutkinnasta, mutta sai kuulla tämän tulleen irtisanotuksi. Linda taas puolestaan junaili vanhan työnsä Interpolissa Joannalle ja alkoi hankaloittaa ja häiritä rikostutkintaa. Eva manipuloi Mikin seurustelemaan kanssaan, vaikka myös todella rakasti tätä. Tytöt jäivät lopulta kiinni teostaan, ja heidät tuomittiin vankeuteen. Eva oli erittäin murheellinen tyttärensä kohtalosta, ja sai lohtua tämän poikaystävältä, Kristianilta. Lopulta Evan ja Kristianin välit lämpenivät siihen pisteeseen, että he päätyivät sänkyyn. Molemmat potivat asiasta tunnontuskia, ja sopivat, ettei vastaavaa tulisi enää tapahtumaan. He eivät kuitenkaan kyenneet vastustamaan toisiaan, ja päätyivät aloittamaan seksisuhteen salaa kaikilta, mukaan lukien Nella ja Miki. Myöhemmin Nellan päästyä vankilasta suhde keskeytyi, mutta omantuntonsa kanssa kamppaillut Kristian paljasti Nellalle päätyneensä pettämään tätä, ja tämän seurauksena Nella sai sydänkohtauksen. Hänelle siirrettiin jälleen uusi sydän. Edes tämä ei kuitenkaan saanut Evaa ja Kristiania lopettamaan suhdettaan, vaan he jatkoivat sitä edelleen. Pari jäi lopulta kiinni itse teossa, kun Nella, Miki, Lasse, Joanna ja Joonatan löysivät nämä harrastamasta seksiä Nellan ja Kristianin uudesta asunnosta. Nella katkaisi välit Evan kanssa, ja molemmat lensivät pihalle kodeistaan.
Eva päätyi asumaan Joonatanin asuntoon, koska Mikin heitettyä hänet pihalle he muuttivat autoon Nadjan kanssa. Hän yritti pitkään sovitella Mikin ja Nellan kanssa, mutta onnistumatta siinä. Evan ja Kristianin välit alkoivat myöhemmin jälleen lämpeämään, ja he päättivät alkaa seurustelemaan. Kristian muutti myös Evan ja Joonatanin luo, joista jälkimmäinen muutti pian Laiteloille. Eva sai töitä Joonatanin siivousfirmasta, mutta Nellan juoniteltua itsensä ulos sairaalan johtajan assistentin pestistä, Eva päätyi korvaamaan hänet.
Elämä Pihlajakadulla > Jirin paluu, kolkkaus ja leikkaukseen joutuminen

Eva huolestui Nellan ja Kristianin välien olevan lämpenemässä, ja hän päätyi riitelemään asiasta Kristianin kanssa. Riidan seurauksena Eva juoksi autotielle katsomatta eteensä, ja hän joutui auton yliajamaksi. Autosta nousi Helsinkiin Tallinnasta palannut Jiri, mukanaan uusi naisystävänsä Anniina Aalto. Evalle ei käynyt onnettomuudessa kuinkaan, mutta hän päätyi riitelemään Jirin kanssa, joka tylytti tätä Kristianiin sekaantumisesta. Myöhemmin Evan ja Jirin välit ovat kuitenkin lämmenneet, ja molemmat ovat nähneet toisistaan seksuaalissävytteisiä unia. Linda kolkkasi myöhemmin Evan Aaron kaupalla säilyketölkillä luultuaan Evan olevan ryöstäjä. Eva kuvitteli että Linda oli pelastanut hänen henkensä ja kun paljastui että kassasta on viety rahaa niin Eva alkoi luulemaan että kaupan ryöstäjä kolkkasi hänet samalla. Eva pyörtyi kolkkauksen jälkeen Aaron käsivarsille mutta heräsi pian tapahtuneen jälkeen. Eva kuitenkin pyörtyi uudestaan Jirin edessä ja joutui leikkaukseen.
Ystävät

Monica Mustavaara: paras ystävä, sekä entinen ihastus.
Kalle Laitela: hyvä ystävä.
Lasse Sievinen: hyvä ystävä.
Jutta Korhonen: Pomo ja ystävä
Salla Mattila: Hyvä ystävä
Rakkauselämä

Jiri Viitamäki: suhde, päätyivät eroon, yhteinen tytär Nella. Palasivat monen vuoden jälkeen takaisin yhteen ja olivat menossa naimisiin. Muutti Viroon Evan valheiden vuoksi. Jirin palattua pientä kipinää ollut ilmassa, molempien kumppaneiden selän takana.
Lasse Sievinen: ihastus Lassen puolelta.
Monica Mustavaara: olivat ihastuneita toisiinsa, lyhyt seksisuhde jonka jälkeen ovat välillä olleet kavereita ja välillä riidoissa kunnes Monica muutti Espooseen ja poistui sarjasta. Tapasivat pitkästä aikaa, kun Monica palasi sarjaan ja ovat nykyään hyviä ystäviä. Oli myös Evan kaasona tämän häissä.
Pietari Haukkala: suhde, asuivat yhdessä, päättyi Pietarin alkaessa seurustella Pepin kanssa.
Aaro Vaalanne: entinen miesystävä, suhteesta syntyi Nadja Tamminen.
Miki Kajander: ihastus kummankin puolelta, seurustelusuhde, päättynyt.
Kristian Harju: alkuun yhden illan juttu, sitten salasuhde. Erosivat mutta palasivat pian yhteen, asuvat avoliitossa.
Eetu Haapavirta: Yhden illan juttu, päättynyt
Vihamieliset suhteet

Heli Sievinen: Heli kuvitteli Evan olevan Lassen rahojen perässä, mutta lopulta he saivat välinsä sovittua.
Alissa Nikkinen: kilpailivat Jiristä, jonka jälkeen pientä nahistelua.
Peppi Puolakka: olivat ystäviä, kunnes Pietari petti Evaa Pepin kanssa.
Linda Eerikäinen: entinen ystävä, tapelleet useampaan otteeseen.
Salla Mattila: Salla syytti Evaa Nellan ja Ressun häiden pilaamisesta. Salla myös vihjasi, ettei Ressu olisi Nellan lapsen isä.
Elina Taalasmaa: Eva ei pidä Elinasta koska Nella antoi lapsensa tälle adoptoitavaksi. Eva myös kaappasi Toivon Sallan kanssa.
Anni Vatanen: piti Evaa ja tämän Nadja-vauvaa vankina metsämökissä.
Aaro Vaalanne: suhde, jonka aikana Aaro sieppasi Evan Annin mökille.
Nella Tamminen: Huonot välit, koska Kristian petti Nellaa Evan kanssa. Välit hieman parantuneet ajan kuluessa.
Susu Honkanen: Nellaa raskaudessa hoitanut lääkäri joka myös asettui Elinan puolelle adoptioasiassa, sillä se oli Nellan toive. Yritti myös vietellä Susulta aviomiehen.
Anniina Aalto: Huonot välit
Kari Mattila

| Kari Mattila> Henkilötiedot |
| --- | --- |
Koko nimi:  Kari Juhani Mattila
Syntynyt: 15. tammikuuta 1959 (ikä 66) Lahti, Suomi
Ammatti:  näyttelijä
Näyttelijä
Aktiivisena:  1979–
Merkittävät roolit:  Tapani Paju (Salatut elämät)
Aiheesta muualla
IMDb 
Elonet
Kari Juhani Mattila (s. 15. tammikuuta 1959 Lahti) on suomalainen näyttelijä. Teatterityön ohella Mattila on näytellyt useissa televisiosarjoissa, mukaan luettuna rooli suositussa päivittäissarjassa Salatut elämät.
Elämä ja ura

Kari Mattila syntyi metsätalousinsinööri Aarne Mattilan ja terveydenhoitaja Kaija Mattilan (omaa sukua Vahtola) perheeseen. Hän avioitui valmistuspäällikkö Kaisa Mattilan (omaa sukua Virtanen) kanssa vuonna 1984. Pariskunnalla on lapset Veera (1985) ja Vilma (1986).
Ylioppilaaksi valmistumisensa jälkeen Kari Mattila opiskeli Teatterikorkeakoulussa vuodesta 1979 vuoteen 1983. Hän aloitti näyttämöuransa Lahden kaupunginteatterissa, jossa hän työskenteli 1984–1989. Vuonna 1991 Mattila kiinnitettiin Helsingin kaupunginteatteriin, missä hän näyttelee edelleen.
Mattilan näyttämötaiteellisiin tulkintoihin lukeutuvat muun muassa Niskavuoren Antti, August Koskela (Täällä Pohjantähden alla) sekä Erkki Hakala (Pohjanmaa). Näytelmässä Sota ja rauha hänellä oli Nikolain osa. Edelleen Mattila on näytellyt muun muassa näytelmissä Hitchcock ja Blondi, Ne kahdeksan valittua sekä iskelmämusiikkinäytelmässä Iloisiin kuulemiin ja näkemiin.
Kari Mattilalla on ollut osia myös erinäisissä televisiotuotannoissa. MTV3-kanavan saippua- ja draamasarjassa Salatut elämät hänellä oli komisario Tapani Pajun rooli vuosina 1999–2003.
Mattila on toiminut myös teatteriohjaajana (esimerkiksi Agapetuksen komedia Hiljan päivät ja Derek Benfieldin farssi Huomenta rakkaani). Hän on niin ikään opettanut näyttämötyöskentelyä, improvisaatiota sekä akrobatiaa. Mattilan harrastuksiin lukeutuvat laulu, piano ja perhokalastus.
Aiheesta muualla

Kari Mattila Elonetissä.
Kari Mattila Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Muhammad (suura)

Muhammed kieltää karkauskuukauden lisäämisen. Turkkilainen miniatyyri 1600- luvulta on jäljennös persialaisesta alkuperäismaalauksesta 1300-luvulta.
Suura 47 arabiankielisenä resitaationa
Muhammad (arab. محمد‎, muḥammad, suom. Muhammadin suura) on Koraanin 47. suura ja luokitellaan medinalaiseksi. Se sisältää 38 jaetta.
Sisältö

Suura käsittelee uskovien ja uskottomien välistä eroa, kehottaa taistelemaan uskottomia vastaan, esittää varoituksia ja kehottaa tottelemaan profeettaa.  Suura sisältää väljästi toisiinsa liittyvän kokoelman sodankäyntiä koskevia katkelmia.
Sisältö > Muhammed (jakeet 1–3)

Suurassa esiintyy sana "Muhammed", jonka yleensä katsotaan tarkoittavan profeetta Muhammedia. Sana Muhammed esiintyy Koraanissa vain neljä kertaa. Suurassa 47 se esiintyy jakeessa 2:
”Mutta jotka tekevät hyvää ja uskovat sen, mitä Muhammedille on ilmoitettu, joka on heidän Herraltaan saatu totuus, heidän pahat tekonsa Hän pyyhkii pois ja parantaa heidän asemansa.”
Pahojen tekojen pyyhkiminen pois on kristillinen ajatus syntien anteeksi saamisesta. Islamissa pahoja tekoja ei pyyhitä pois vaan ne tasapainotetaan hyvillä teoilla. Viimeisellä tuomiolla teot punnitaan, ja vaaka näyttää kunkin tuomitun kohtalon. Koska jae heijastaa kristillistä ajatusmaailmaa, kirkkohistorioitsija Karl-Heinz Ohlig katsoo, että sana Muhammed ei tässä vielä tarkoita profeetta Muhammedia, vaan on Jeesukseen viittaava gerundiivi "ylistetty".
Sisältö > Kehotus taistella uskottomia vastaan (jakeet 4–14)

Jakeet 4–14 sisältävät kehotuksia taisteluun uskottomia vastaan. Kun kohdataan uskottomia, heitä vastaan on taisteltava. Uskottomille ei ole auttajaa, mutta uskovat pääsevät Paratiisiin.
Lis Laviola

Lis Laviola (Viola Hillervo Sabina Jadwiga Gahmberg o.s. Lis-Rudnicka; 4. joulukuuta 1945 Helsinki) on suomalainen näyttelijä. Teatteriuran ohella hän on lukenut useita äänikirjoja.
Elämä ja ura

Lis Laviola syntyi tulkki George Lis-Rudnickin ja Hillervo Lis-Rudnickan (o.s. Vartiainen) perheeseen. Hän valmistui ylioppilaaksi vuonna 1965 ja suoritti kieliopintoja Helsingin yliopistossa 1965–1967. Näyttelijäksi hän valmistui Tampereen yliopiston näyttelijäkurssilta vuonna 1969, jonka jälkeen hän oli kiinnitettynä Mikkelin teatteriin 1969–1975 ja Vaasan kaupunginteatteriin 1975–2011.
Lis Laviolan näyttämötaiteellisia tulkintoja ovat olleet muun muassa Emmi Särkelä (näytelmässä Särkelä itte), Jelena (Vanja-eno) ja Jonna (Rahalla saa). 25-vuotistaiteilijajuhlassaan hän tulkitsi Doña Elviran osan klassikkonäytelmässä Don Juan. Lisäksi hän on näytellyt muun muassa klassikossa Täällä Pohjantähden alla. Lis Laviola on tunnettu myös monologeistaan ja runoilloistaan. Vuonna 1982 hänellä oli sivuosa Mikko Niskasen elokuvassa Ajolähtö. Lis Laviolan työskentelykieliin lukeutuu muun muassa venäjä.
Lis Laviola on lukenut äänikirjoiksi muun muassa Kaari Utrion ja Pirjo Tuomisen historiallisia romaaneja sekä Raija Orasen teoksia. Hänen äänikirjatuotantoonsa kuuluu myös Maria Jotunin novelleja ja Laila Hirvisaaren romaaneja, kuten Kannas-sarja.
Aiheesta muualla

Vaasan kaupunginteatteri (Arkistoitu – Internet Archive)
Lis Laviola Elonetissä.
| --- | --- |
Auktoriteettitunnisteet: Henkilöt :  Elonet
Kersantti Karoliina

| ”Kersantti Karoliina” Popeda |
| --- | --- | --- |

Singlen tiedot
 Albumilta: Svoboda
 Julkaistu: 12. helmikuuta 1992
 Tuottaja(t): Costello Hautamäki Markku Petander
 Tyylilaji: rock
 Levy-yhtiö: Poko Rekords
Popedan muut singlet
| ”Kirje” 1992 | ”Kersantti Karoliina” 1992 | ”Repe ja Lissu” 1992 |
Kersantti Karoliina on suomirockyhtye Popedan kappale ja single vuoden 1992 Svoboda-studioalbumilta. Kappale julkaistiin singlellä 12. helmikuuta 1992. Singlellä on myös toinen kappale "Mää ja Tapparan mies", joka on Juice Leskisen Popedalle tekemä suomenkielinen versio Alex Harveyn kappaleesta "Tomahawk Kid". Molempia kappaleita on esitetty useasti Popedan keikoilla. Nimikappaleessa mainitaan Suomen silloinen puolustusministeri Elisabeth Rehn, jonka aikana naiset pääsivät vapaaehtoiseen varusmiespalvelukseen: "syytän sua Elisabeth Rehn / mun naiseni on kapiainen".
Svoboda oli ensimmäinen Popedan albumi, jonka kokoonpanossa oli mukana Markku Petander ja vain yksi kitaristi.
Kappaleet

Kersantti Karoliina – 2.58 (säv. ja sov. Costello Hautamäki, san. Mika Sundqvist)
Mää ja Tapparan mies – 4.04 (san. Juice Leskinen)
Kokoonpano

Pate Mustajärvi – laulu
Costello Hautamäki – kitara, laulu
Markku Petander – bassokitara
Jukka Järvinen – koskettimet
Lucjan Czaplicki - saksofoni
Kari Holm – rummut